Whang-od

Si Whang-od Oggay (Pagsambit nin enot na pangaran:   [ˈɸɐŋ.ˈʔɘd]; namondag kaidtong Pebrero 17, 1917), na bistado man bilang Maria Oggay, iyo sarong Filipinang parabatok gikan sa Buscalan, Tinglayan, Kalinga, Filipinas. Harus siyang isinasaladawan bilang an "huri" asin an pinakagurang na parabatok (tradisyonal na tatuador na taga-Kalinga) sagkod parte man kan mga Butbut na iyo sarong dakulang grupong etniko sa Kalinga.

Nagbabatok siya nin mga parapugot-payo asin kababaihan kan mga katutubong tawo nin Butbut sa Buscalan, Kalinga poon kaidtong 15 taong gurang pa sana siya, pero mayo na an mga paragiyera nin Butbut na dating minaipon nin tattoo sa pagpoprotekta sa mga sityo o paggadan sa mga kaiwal ninda. Alagad, padagos na pigkakaag ni Whang-od an saiyang tradisyonal na arte sa mga turistang minabisita sa Buscalan.

Iginawad kan Nasyunal na Komisyon para sa Kultura asin mga Arte (NCCA) ki Whang-od an prestihiyosong Dangal ng Haraya Award sa Tabuk, an kapitolyo kan Kalinga, an etnikong probinsya ni Whang-od, kaidtong 2018. Napili man siya para sa Gawad Manlilikha ng Bayan kaidtong 2017. Pigpoproseso pa nanggad kan NCCA an saiyang nominasyon.

Toltolan 

 Kababaihan sa Filipinas